Stalag

Categoreye:Guere di 1940-1945
On stalag, rascourti di Mannschaftsstamm und -straflager, c' est l' no e-n almand des camps di prijhnîs d' guere, la k' les sôdårds k' avént stî pris estént resserés.
Po ls oficîs i gn aveut les Oflag.

Téns del guere di 1940-1945, emey les sôdårts bedjes, bråmint des walons ont passé 5 ans dins les stalags, dismetant ki les prijhnîs flaminds ont rivnou e 1941.
Les Almands, adon, dinént des preferinces ås djins ki cåzént on lingaedje djermanike, tot tuzant fé avou zels, li grand Reich prometou pa Hitler.
L' Arelerland a stî ossu caressi dins l' minme but.

Sicrire ås prîjhnis estot adon foirt målåjhey. I faleut eployî les cåtes oficieles, sicrire e francès, foirt lijhåve, avou on croyon aniline et n' rén dire di contraire, sinon li cinseure ritneut l' courier et li scrijheu coreut des risses.